गड्डी लेट होई गेई ऐ। अन्नपूर्णा दे मैनेजर कुंवर कल्याण सिंह ने जेह्ड़े ‘राष्ट्रीय नाटक परिषद’ लखनऊ दे प्रधान न, असें गी सादा दित्ता जे अस 8 जनवरी 1964 दी रातीं उं’दा नाटक कश्मीर की एक शाम’ दिखचै। में ड्रामा अफसर साह्ब गी पुच्छेआ जे क्या उ’नें बस्ती च साढ़े पुज्जने बारै सूचना देई ओड़ी दी ऐ? उ’नें दस्सेआ जे ओह् गड्डी चलने परैंत्त बस्ती टैलीफून करी ओड़ंगन, ते असेंगी बी तकीद कीती जे बस्ती पुज्जियै अस बी उत्थूं दे डी.सी. गी टैलीफून करी ओड़चै। कमाल ऐ! अस रातीं दे त्रै बजे डी.सी. गी नींदरा चा जगाइयै आखचै ‘Good morning, Sir, अस तुंदे परौह्ने आई पुज्जे आं।’